Pearston-kuddekompetisie lewer goeie resultate - AgriOrbit
Home Agri News Pearston-kuddekompetisie lewer goeie resultate
Pearston se jaarlikse kuddekompetisie het op 23 Mei op die plaas Walshingham plaasgevind.
Die Pearston kuddekompetisie lok jaarliks groot plaaslike belangstelling sowel as uit omliggende distrikte.
Ten spyte van die droogte, was daar uitstekende gehalte Angorabokke by die kompetisie.
Volgens die Pearston Landbouvereniging se voorsitter, Lood Lötter, het die kompetisie vanjaar op groepbeoordeling gefokus om die onderskeie produsente se kuddes te reflekteer.
“Dit was ‘n besonderse geleentheid danksy die aangename atmosfeer wat geheers het en die goeie kwaliteit diere wat ten toon gestel is,” sê hy.
Lood voeg by dat die borge gesamentlik ‘n bedrag van R60 000 tot die kompetisie bygedra het. “Dit was absoluut ongelooflik en het in ‘n groot mate tot die dag se sukses bygedra.”
Die kuddekompetisie, met TT Paulsen van Zoetis as hoofbeoordeelaar, het die volgende kategorieë ingesluit:
Boerbok ongewisselde ooie
Volgens Lood was die Angorabok-kompetisie, met ongeveer 200 ingeskrewe diere, van die beste gehalte wat hy nog gesien het. “Die punteverskil tussen die eerste prys en 20ste plek was maar slegs ses punte. Dit wil gedoen wees en is ‘n absolute pluimpie vir die bedryf.”
1ste plek – Bosch Broers (Somerset-Oos).
2de plek – Chris Greeff (Somerset-Oos).
3de plek – Colin Goosen (Somerset-Oos).
1ste plek – gedeel deur Bosch Broers en Chris Greeff (Somerset-Oos).
2de plek – Toit Lötter (Pearston).
3de plek – Natie Troskie (Somerset-Oos).
“Nog ‘n groot hoogtepunt van die kompetisie was die 130 ingeskrewe Merinoskape wat ook as ‘n groep beoordeel is,” sê Lood. “Daar was baie goeie inskrywings en die groep is deur Cor Uys van OVK beoordeel.”
1ste plek – Toit Lötter (Pearston).
3de plek – Darius Theron (Pearston).
1ste plek – JC Dunn en Jackie Nel (Somerset-Oos).
2de plek – Boet Greeff (Somerset-Oos).
3de plek – JC Dunn en Jackie Nel (Somerset-Oos).
1ste plek – Deon en NJ Arnoldi (Pearston).
2de plek – Michael Bosch (Somerset-Oos).
3de plek – Ruald Bosch (Somerset-Oos).
1ste plek – Ruald Bosch (Somerset-Oos).
2de plek – Simphiwe Fanie (Somerset-Oos).
1ste plek – Jan Troskie (Pearston).
3rde plek – Lood Lötter (Pearston).
Vir enige navrae, kontak Lood Lötter gerus by 082 789 6095. – Carin Venter, Plaas Media
Previous articleTru-Cape on the right track to reducing plastic use
Next articleAgri role-players among Science Oscars nominees